Det er endnu ikke lykkedes for redningsmandskabet at få slukket ilden i H.J. Hansen Genvindingsindustri ved Vive. Der er ikke længere fare for røgen.

- Det ser bedre ud end det gjorde for 12 timer siden, men det brænder stadig, siger indsatsleder Arne Christensen til P4 Nordjylland. Klokken 04.25 mandag morgen indløb der anmeldelse om ild i H.J. Hansen Genvindingsindustri. Dermed går branden ind i sit andet døgn og indsatslederen forventer at der går noget tid endnu, inden branden er helt slukket. - Det er svært at sige hvornår, men jeg tror ikke vi er færdige før til aften. I går blev beboere i området opfordret til at holde sig indendøre på grund af den giftige røg. - Det er slet ikke noget problem. De områder, der var belastet i går, er der ingen problemer med nu, siger Arne Christensen til P4 Nordjylland.